แพลน-บี กินรวบ ลิขสิทธิ์ส.บอลไทย
สมาคมกีฬาฟุตบอลฯประกาศผู้ชนะการประมูลตัวแทน บริหารสิทธิประโยชน์ โดย แพลน-บี ผู้ผลิตสื่อยักษ์ใหญ่คว้าสิทธิ์การดูแล 4 ปี ด้วยมูลค่ามหาศาล 3,240 ล้านบาท ซึ่งนายกลูกหนัง บิ๊กอ๊อด พล.ต.อ.สมยศ พุ่มพันธุ์ม่วง มั่นใจสมาคมฯจะมีรายได้ไม่น้อยกว่า 200 ล้านบาทต่อปี ขณะเดียวกัน แพลน-บีก็ยังจะรับหน้าที่ดูแลสิทธิประโยชน์ของ พีแอลที พรีเมียร์ลีกไทยแลนด์ อีก 4 ปี ในมูลค่ารวม 1,440 ล้านบาทด้วย,พล.ต.อ.สมยศ พุ่มพันธุ์ม่วง นายกสมาคมกีฬาฟุตบอลแห่งประเทศไทย ประกาศผลการสรรหาตัวแทนบริหารสิทธิประโยชน์ ของสมาคมกีฬาฟุตบอลแห่งประเทศไทย โดยเป็นบริษัท แพลน-บี มีเดีย จํากัด (มหาชน) (PLAN-B) เป็นผู้ชนะการประมูลด้วยมูลค่ารวม 3,240 ล้านบาท ได้เป็นผู้บริหารสิทธิประโยชน์ของสมาคมฯและ บริษัท พรีเมียร์ลีกไทยแลนด์ (PLT) เป็นระยะเวลา 4 ปี จนถึงปี พ.ศ.2563,นายกสมาคมลูกหนังไทยเปิดเผยว่า จากการตรวจสอบบริษัททั้ง 3 ที่ยื่นประมูลคือ บริษัท เดนท์สุ มีเดีย (ประเทศไทย) จํากัด, บริษัท อินเด็กซ์ ครีเอทีฟ วิลเลจ จำกัด (มหาชน) และ บริษัท แพลน-บี มีเดีย จำกัด (มหาชน) ได้พิจารณาแผนงาน มีมติเป็นเอกฉันท์ให้บริษัท แพลน-บี เป็นผู้บริหารสิทธิประโยชน์ อย่างเป็นทางการ,สมาคมฯจะมีรายได้ 4 ปี ไม่น้อยกว่า 1,000 ล้านบาท หรือไม่น้อยกว่า 250 ล้านบาทต่อปีแพลน-บี จะทำหนังสือค้ำประกันไทยพาณิชย์มามอบให้กับสมาคมกีฬาฟุตบอลฯ นอกจากนี้ แพลน-บีจะให้รายได้จากสื่อประชาสัมพันธ์ มูลค่าไม่น้อยกว่า 800 ล้านบาท หรือปีละ 200 ล้านบาท รวมทั้งหมดสมาคมจะมีรายได้ไม่น้อยกว่า 1,800 ล้านบาท ตลอดระยะเวลา 4 ปี,บิ๊กอ๊อดเผยต่อไปว่า นอกจากนี้ แพลน-บียังคว้าสิทธิ์การดูแลสิทธิประโยชน์ พรีเมียร์ลีกไทยแลนด์ หรือ พีแอลที อีก 4 ปี ในมูลค่ารวม 1,440 ล้านบาท ตลอดระยะเวลา 4 ปี โดยแบ่งเป็นการทำหนังสือสัญญาค้ำประกันไม่น้อยกว่า 1,040 ล้านบาท หรือไม่น้อยกว่า 260 ล้านบาทต่อปี และจัดเตรียมสื่อโฆษณาประชาสัมพันธ์ 400 ล้านบาท หรือ 100 ล้านบาทต่อปี ทำให้รวมแล้วสมาคมกีฬาฟุตบอลฯและพีแอลที จะมีรายได้จากการมอบสิทธิประโยชน์ให้แพลน-บี รวม 3,240 ล้านบาท ซึ่งยังไม่รวมถึงค่าลิขสิทธิ์ถ่ายทอดสดจากทรูวิชั่นส์อีกปีละกว่า 1,000 ล้านบาท
สมาคมกีฬาฟุตบอลฯประกาศผู้ชนะการประมูลตัวแทน บริหารสิทธิประโยชน์ โดย แพลน-บี ผู้ผลิตสื่อยักษ์ใหญ่คว้าสิทธิ์การดูแล 4 ปี ด้วยมูลค่ามหาศาล 3,240 ล้านบาท ขณะเดียวกัน แพลน-บีก็ยังจะรับหน้าที่ดูแลสิทธิประโยชน์ของ พีแอลที อีก 4 ปี 
สมาคมกีฬาฟุตบอลแห่งประเทศไทย,พีแอลที,แพลน-บี,ข่าวกีฬา,ข่าว,ไทยรัฐออนไลน์